ডলফিন কি খায়?   ডলফিন মাছ শিকার করে এবং ধরে ধরে খায়। তার সাথে সে খায় অক্টোপাস। যাকে আমরা কিলার হোয়েল বা খুনে তিমি বলছি সে পানিতে অন্য যে সব স্তন্যপায়ি প্রানী আছে তাদের খেয়ে ফেলে। তার সাথে সে খায়  সমুদ্রের কচ্ছপ এবং পাখি। ডলফিন তাদের দাঁত দিয়ে তার শিকার ধরে ফেলে। অনেক ডলফিনের ২৫০ টার মতো ধারালো দাত রয়েছে। এই দাঁত দিয়ে সে তার শিকারের মাংস কাটাকাটি করে।  ডলফিন শব্দ তৈরী করতে পারে। একে বলে ক্লিক সাউন্ড। তার গভীর সমুদ্র , কাদায় ভরা নদীতে সে এই শব্দ তৈরী করে। তারপর তার প্রতিধ্বনির ফিরে আসার অপেক্ষা করে। তাতে তার লাভ ? সে এই শব্দ ধরে বুঝতে পারে সামনে কোন বাধা আছে কিনা। আবার খাবার খোঁজার জন্যও তারা এই শব্দ ব্যবহার করে।  যখন তারা শিকারে বের হয় তখন তারা প্রায়শই একসাথে বের হয়। একঝাঁক মাছের  আশে-পাশে একদল ডলফিন ঘোরাফেরা করে। শিকারের সময় হলেই একযোগে সব ঝাপিয়ে পড়ে। তাতে লাভ কি জানো? এর ফলে মাছেরা ডলফিনদের হাত থেকে পালাতে পারে না।